OpenLLM-France/wikimedia huggingface dataset:
# Zeliş Şenol

Zeliş Şenol, també coneguda amb els seus noms artístics Zeliş o Zel, (Lefkoşa, 25 de març de 1985) és una cantant turcoxipriota de jazz i pop.
Va participar, com a la primera persona de Xipre del Nord i amb el pseudònim Mr Zel, en els eliminatoris per a representar Xipre en el Festival de la Cançó d'Eurovisió 2009 amb la seva cançó "I'm gonna break up with you" pero va obtenir el lloc 4. El 2014 surt el seu primer single "Bonita". També és actriu de teatre educada a la Universitat de l'Orient Pròxim a Nicòsia del Nord (Lefkoşa).
Zeliş Şenol és casada amb el pianista turcoxipriota Ersen Sururi.

## Referències

* ↑ http://www.starkibris.net/index.asp?haberID=21266
* ↑ https://web.archive.org/web/20110722025839/http://famagusta-gazette.com/turkish-cypriot-singer-aims-for-eurovision-p7567-69.htm
* ↑ http://esctoday.com/13181/live_cyprus_chooses_for_eurovision/
* ↑ https://www.hurriyet.com.tr/gundem/kibrisli-turk-aday-zelis-4uncu-oldu-10955860
* ↑ http://www.northcyprusuk.com/magazin/zelis-senol-h1405.html
* ↑ http://www.yeniduzen.com/kabare-kibris-bir-elestiri-denemesi-80364h.htm
* ↑ https://www.kibrispostasi.com/c35-KIBRIS_HABERLERI/n100036-ydunun-gurur-kaynaklari
* ↑ http://www.yeniduzen.com/ersen-sururi-ile-muzik-30535h.htm
* ↑ http://www.turizmhaberleri.com/haberayrinti.asp?ID=17838%5BEnllaç+no+actiu%5D

## Enllaços externs

* Zeliş Şenol cantant com a "Mr Zel" en eliminatoris de l'Eurovisió
# Hershman R. John

Hershman R. John és un poeta i professor navaho a Sand Springs. Màster en Belles Arts, el 1998, és autor de Wooden Duck (1998), Coyote’s eyes (1995) i altres.

## Enllaços externs

* (anglès) Biografia
# Pleyber-Christ

Pleyber-Christ (en bretó Pleiber-Krist) és un municipi francès, situat a la regió de Bretanya, al departament de Finisterre. L'any 2006 tenia 3.061 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.157 | 2.187 | 2.525 | 2.812 | 2.828 | 2.790 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Claude Kerdiles | |
# Meaño

Meaño és un municipi de la Província de Pontevedra a Galícia. Pertany a la comarca d'O Salnés. Limita al nord amb Ribadumia, als sud amb Sanxenxo, a l'est amb Meis i Poio i a l'oest amb Sanxenxo, Cambados i la Ria d'Arousa.
Evolució demogràfica :
| 1900 | 1930 | 1950 | 1981 | 2004 |
| 4.149 | 4.519 | 5.048 | 5.801 | 5.489 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parròquies

Covas (Santa Cristina), Dena (Santa Eulalia), Lores (San Miguel), Meaño (San Xoán), Padrenda (San Martiño), Simes (Santa María) i Xil (Santa Eulalia).
# Col·legi Maragall

El Col·legi Maragall o Col·legis Nous és un centre educatiu del municipi de Sant Cugat del Vallès (Vallès Occidental). L'edifici, inaugurat el 1932 per Francesc Macià, forma part de l'Inventari del Patrimoni Arquitectònic de Catalunya.

## Edifici

L'edifici inventariat és la part central de l'antic edifici Joan Maragall. Construït segons un esquema lineal d'aules al davant d'un passadís i amb dues ales respecte al cos central on s'ubiquen els serveis i oficines d'acord amb els criteris higiènics presentats en l'escola pública de l'època. Elements característics són: amplitud d'espais, bona orientació, gran pati de jocs, vestíbul....A la portada principal destaca l'ornamentació de terrisseria de tipus floral molt ric, rematats, llindes..... Fou concebut sota les teories pedagògiques de l'època.

## Referències

* ↑ «El CEIP Joan Maragall, a la recerca dels alumnes de la promoció de 1932». VilaWeb, 14-02-2007.
* ↑ «Col·legi Maragall». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].

## Enllaços externs

* Escola Joan Maragall
* "El Ayuntamiento de Sant Cugat renovará este verano el pavimento del gimnasio de la escuela Joan Maragall ." ajuntamentimpulsa.cat.
# Richard Hell

Richard Hell (anglès: Richard Meyers) (Lexington, 2 d'octubre de 1949) nom artístic de Richard Meyers és un cantant, compositor, baix i escriptor reconegut mundialment per haver estat el líder de la influent banda de la primera ona del punk The Voidoids i el baixista del grup proto-punk. Hell va formar part de diverses bandes de punk rock importants, com Neon Boys, Television i The Heartbreakers, després de la qual cosa va formar Richard Hell & the Voidoids. El seu àlbum de 1977 Blank Generation va influir en moltes altres bandes de punk. La seva cançó principal va ser nomenada "One of the 500 Songs That Shaped Rock" pels escriptors musicals a la llista del Rock and Roll Hall of Fame
Hell sol ser considerat com el primer músic a utilitzar la imatge punk del cabell en punta, la roba destrossada i les agulles de ganxo per a sostenir-la. De fet, Malcolm McLaren, el mànager de Sex Pistols, ha admès que el look i l'actitud de Richard Hell va ser el que ho va inspirar a innovar per mitjà de la transgressió estètica en la seva botiga de roba SEX i en la imatge conflictiva dels Pistols. Des dels anys vuitanta, Hell s'ha dedicat principalment a escriure, publicant dues novel·les i participant com crític cinematogràfic en la revista BlackBook entre 2004 i 2006.

## Referències

* ↑ «500 Songs that Shaped Rock and Roll» (en anglès). Arxivat de l'original el 26/8/2009. [Consulta: 7 maig 2023].
* ↑ «PrintedMatter.org». PrintedMatter.org. Arxivat de l'original el 2011-07-27. [Consulta: 10 juliol 2011].

## Vegeu també

* Hanuman Books
# Zelioni Óstrov

Zelioni Óstrov (en rus: Зелёный Остров) és un poble (un possiólok) de l'óblast d'Astracan, a Rússia, segons el cens del 2010 tenia 171 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Hurricane Eyes

Hurricane Eyes és el vuitè àlbum del grup de música heavy metal Loudness, publicat el 1987 per la discogràfica Atco Records.

## Cançons

* S. D. I.
* This Lonely Heart
* Rock N' Roll Gypsy
* In My Dreams
* Take Me Home
* Strike Of The Sword
* Rock This Way
* In This World Beyond
* Hungry Hunter
* So Lonely

## Formació

* Minoru Niihara - veus
* Akira Takasaki - guitarra
* Masayoshi Yamashita - baix
* Munetaka Higuchi - bateria

### Altres músics

* Ace Frehley - veus de fons
# San Justo de la Vega

San Justo de la Vega és un municipi de la província de Lleó, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 2457 | 2365 | 2234 | 2112 |

## Vegeu també

* Sarcòfag d'Astorga

## Referències

* ↑ «Provincia de León (España): Municipios & Localidades» (en castellà), 22-01-2021. [Consulta: 2 març 2021].
# Portada/efemèride maig 10

La gran onada de Kanagawa, obra de Katsushika Hokusai.
« 9 de maig · 10 de maig · 11 de maig »
# Plateau Rosa

El Plateau Rosa és una glacera situada a l'alta vall de Zermatt, al cantó del Valais a Suïssa.

## Toponímia

El topònim rosa prové del valdostà rouésa, o rouja, que significa "glacera" » (del llatí rosia), i és la mateixa etimologia que la de Mont Rosa.

## Geografia

Apareix com un altiplà sempre glaçat i delimitat al nord pel Cerví Menor (3.883 m), a l'est pel Breithorn occidental (4.164 m) i a l'oest per la Tête Grise (Testa Grigia) (3.480 m) i pel Coll de Sant Teòdul (3.316 m) a la frontera entre Itàlia i Suïssa.

## Instal·lacions d'esquí

Els italians van ser els primers a arribar a la glacera mitjançant transport per cable, quan van inaugurar el primer telefèric Breuil-Cervinia a principis dels anys quaranta. Als anys seixanta i setanta, els remuntadors gestionats per la companyia de telefèrics del Cerví ja permetien esquiar a l'estiu a la glacera.
Aleshores, també es va arribar a la glacera amb els telefèrics de Zermatt, de manera que els remuntadors van quedar sota la direcció d'una empresa suïssa. Encara avui, per esquiar a la glacera, és necessari disposar d'un forfet internacional.
El punt de partida de l'equip italià és a Breuil, la meta a Tête Grise (Testa Grigia). Des del costat suís, la sortida és a Zermatt, la meta al Petit Cerví. El telefèric Klein Matterhorn és el més alt d'Europa. Un remuntador obert només a l'estiu permet, entre altres coses, arribar a la Bosse de Rollin (Gobba di Rollin), a 3.899 m. Domina la glacera de Saint-Théodule (Theodulgletscher) a la qual està directament vinculat.

## Llocs d'interès

Prop de l'arribada del telefèric Klein Matterhorn hi ha el Palais de glace, una sèrie de coves excavades a 15 metres de profunditat a la glacera, on podeu admirar escultures de gel i neu i conèixer la glaciologia.
El refugi Guies del Cerví, situat a la frontera en el lloc de control de la policia de frontera, a prop de l'estació meteorològica de l'aeronàutica militar italiana i d'un laboratori del Consiglio Nazionale delle Ricerche (CNR) italià, equipat per al seguiment de l'acció dels gasos d'efecte hivernacle i de la qualitat de l'aire.

## Refugis

Directament a prop del Plateau Rosa hi ha el refugi Théodule (3.317 m), a prop del coll del mateix nom, i el refugi Guides du Cervin (3.480 m) a Tête Grise.

## Galeria

* El telefèric que arriba al cim del Plateau Rosa
* Arribada del telefèric al Petit Cerví

## Referències

* ↑ «rouja en valdostà». [Consulta: 6 octubre 2020].
* ↑ «Zermatt, Matterhorn - Summer skiing and snowboarding on the glaciers». Arxivat de l'original el 2022-08-10. [Consulta: 7 octubre 2020].
* ↑ «Palazzo di Ghiaccio - Matterhorn glacier paradise (Impianti di risalita di Zermatt)», 12-02-2008. Arxivat de l'original el 2008-02-12. [Consulta: 7 octubre 2020].
* ↑ «THEFLINTSTONES.IT VDA - LA GROTTA DI GHIACCIO». [Consulta: 7 octubre 2020].
# Zosterop de Kenya

El zosterop de Kenya (Zosterops flavilateralis) és un ocell de la família dels zosteròpids (Zosteropidae).
Habita les sabanes del sud d'Etiòpia, sud de Somàlia Kenya i est de Tanzània.
Ha estat considerada un grup subespecífic del zosterop d'Abissínia (Zosterops abyssinicus). Actualment però, són ubicats a espècies diferets arran els treballs de Cox 2014

## Referències

* ↑ «Zosterop de Kenya». Cercaterm. TERMCAT, Centre de Terminologia. Rev. 20/12/2021(català)
* ↑ SC Cox, RP Prys-Jones, JC Habel, BA Amakobe i JJ Day. 2014. Niche divergence promotes rapid diversification of East African sky island white-eyes (Aves: Zosteropidae). Molecular Ecology 23(16): 4103–4118. doi: 10.1111/mec.12840.
# Hurricane

«Hurricane» té aquests significats:
* Hurricane (Utah), població dels Estats Units a l'estat de Utah
* Hurricane (Virgínia de l'Oest), població dels Estats Units a l'estat de Virgínia de l'Oest
* Hurricane (cançó), tema publicat al tercer LP de 30 Seconds to Mars
* Hurricane (grup serbi), grup musical serbi fundat el 2017
* Hurricane (pel·lícula del 1979), pel·lícula estatunidenca de 1979 dirigida per Jan Troell, remake de la pel·lícula de John Ford Huracà sobre l'illa
* The Hurricane, pel·lícula de 1999 dirigida per Norman Jewison i protagonitzada per Denzel Washington
* Hawker Hurricane, caça monoplaça britànic dissenyat, i construït principalment, per Hawker Aircraft per a la Royal Air Force (RAF)
# San Lazzaro di Savena

San Lazzaro di Savena és un municipi italià, situat a la regió d'Emília-Romanya i a la Ciutat metropolitana de Bolonya. L'any 2006 tenia 30.200 habitants.
# Pont de l'Estret

El Pont de l'Estret és un pont del municipi de la Riba (Alt Camp), catalogat com a bé cultural d'interès local.

## Descripció

El pont està situat damunt del riu Francolí, al congost de l'Estret de la Riba que talla el massís calcari de la Serralada Pre-litoral.
Presenta una combinació d'estructura de ferro i d'obra. No té pilars intermedis, ja que el riu que ha de salvar és estret en aquest punt. Els estreps són de pedra i l'armadura, formada de bigues, és de ferro.

## Història

El "Pont de l'Estret", dit també el "Pont de ferro", es va fer a la Riba amb motiu de la construcció de la línia del ferrocarril de Reus a Montblanc. La línia completa, de Lleida a Reus i Tarragona, es va fer entre els anys 1856 i 1879. L'estació de la Riba es va començar el 22 de març de 1858 i el mes d'agost va arribar-hi la primera màquina. El mes de setembre ja es podia transitar pel pont, i finalment s'inaugurà la línia el 13 de maig del 1859.

## Referències

* «Pat.mapa: arquitectura». Direcció General del Patrimoni Cultural de la Generalitat de Catalunya. [Consulta: 16 abril 2012].

## Enllaços externs

* «Mapa de recursos culturals». Diputació de Tarragona.
# McDonough

McDonough és una població dels Estats Units a l'estat de Geòrgia. Segons el cens del 2008 tenia 19.768 habitants.

## Demografia

Segons el cens del 2000, McDonough tenia 8.493 habitants, 3.069 habitatges, i 2.102 famílies. La densitat de població era de 422,6 habitants/km².
Dels 3.069 habitatges en un 35,7% hi vivien nens de menys de 18 anys, en un 45,2% hi vivien parelles casades, en un 18,8% dones solteres, i en un 31,5% no eren unitats familiars. En el 25,4% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,14.
Per edats la població es repartia de la següent manera: un 26,4% tenia menys de 18 anys, un 10,6% entre 18 i 24, un 34,1% entre 25 i 44, un 16,8% de 45 a 60 i un 12,1% 65 anys o més.
L'edat mediana era de 31 anys. Per cada 100 dones de 18 o més anys hi havia 86,1 homes.
La renda mediana per habitatge era de 41.482 $ i la renda mediana per família de 46.818 $. Els homes tenien una renda mediana de 34.669 $ mentre que les dones 28.318 $. La renda per capita de la població era de 19.029 $. Entorn del 9,6% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McDonough». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- McDonough». American Fact Finder. Oficina del Cens dels Estats Units, 12-01-2010.
# Plateau United FC

El Plateau United Football Club of Jos (o Plateau United) és un club de futbol nigerià de la ciutat de Jos. El seu rival ciutadà és Mighty Jets.
Va ser fundat el 1975 amb el nom JIB Strikers FC, que mantingué fins 1991.

## Palmarès

* Lliga nigeriana de futbol:
** 2017
* Copa nigeriana de futbol:
** 1999

## Referències

* 1 2 «Plateau United wins Nigerian Professional Football League».
* ↑ «[General Plateau governor sues Yar'Adua over Jos crisis]».
* ↑ https://www.premiumtimesng.com/sports/sports-features/239543-analysis-will-nigeria-premier-league-crown-return-jos-45-years.html
* ↑ «Nigeria 1991».
* ↑ «Nigeria - List of Champions». RSSSF.
* ↑ «Nigeria - List of Cup Winners». rsssf.com. [Consulta: 16 desembre 2017].
# Ribercan

Ribercan, o Societat Protectora d'Animals de La Ribera, és una associació sense ànim de lucre de Carcaixent que es dedica al servei de protectora dels animals.

## Història

Fou fundada el 1997.
El 2008 l'organització va plantejar-se el tancament d'unes instal·lacions i l'adquisició d'un nou terreny per la falta de seguretat de les seues instal·lacions. Eixe any les instal·lacions foren assaltades, sent torturats i matats alguns dels animals refugiats. A partir de l'esdeveniment es convocava anualment una manifestació a València per a demanar a les autoritats que perseguisquen els delictes de maltracte animal. En aquesta manifestació es recorda a Regina, una gossa que morí durant l'assalt.
El 2009, com la protectora de Xàtiva, va patir inundacions per les pluges. es El 2014 la quantitat de gossos era tan alta que demanaven ajuda urgent per a la seua acollida.
Els estius de 2015 i 2017 acolliren més de la meitat de la capacitat programada.

## Activisme

Ha participat en les manifestacions contra les curses de vedells practicades a Algemesí i els bous al carrer d'Alzira, amb coherència amb la seua defensa dels drets dels animals.
Té una associació que es dedica a la conscienciació per a previndre l'abandó dels animals de companyia anomenada Compromiso Perruno. L'associació va fer una campanya de conscienciació el 2015 als col·legis de Carlet, amb el permís de l'ajuntament, amb la qual donaven a conèixer l'activitat de les protectores d'animals.

## Referències

* ↑ «Mafias roban perros en albergues y chalés para utilizarlos en peleas». Las Provincias, 23-05-2013 [Consulta: 10 desembre 2017].
* 1 2 Carañana Mahiques, Zoe. Encontrando hogar. Plan de Comunicación integral para la Asociación N.O.A. (Nueva Oportunidad Animal) (Treball final de grau), 2016, p. 20.
* ↑ «La protectora Ribercan de Carcaixent cierra sus puertas». Las Provincias, 19-07-2008 [Consulta: 10 desembre 2017].
* ↑ Las Provincias, 23-05-2013 [Consulta: 10 desembre 2017].
* ↑ «Manifestación contra los malos tratos a animales». Las Provincias, 30-05-2010 [Consulta: 10 desembre 2017].
* ↑ «Las protectoras de Carcaixent y Xàtiva piden ayuda al anegarse sus centros». Las Provincias, 01-10-2009 [Consulta: 10 desembre 2017].
* ↑ «La protectora de animales de Sueca pide ayuda urgente para sus más de 40 perros». Las Provincias, 16-01-2014 [Consulta: 10 desembre 2017].
* ↑ «Las protectoras lamentan el mal estado en el que llegan los animales este verano». Las Provincias, 25-08-2015 [Consulta: 10 desembre 2017].
* ↑ «Ribercan ya duplica su capacidad de acogida tras los abandonos del verano». Levante-EMV, 07-08-2017 [Consulta: 10 desembre 2017].
* ↑ «Protesta antitaurina contra las becerradas de Algemesí». Levante-EMV, 28-11-2011 [Consulta: 10 desembre 2017].
* ↑ «Más de 200 personas se manifiestan contra los festejos taurinos de Alzira». Levante-EMV, 18-07-2010 [Consulta: 10 desembre 2017].
* ↑ «Carlet conciencia a los más pequeños contra el abandono de mascotas». Levante-EMV, 18-12-2015.
* ↑ «Campaña sobre animales de compañía». Las Provincias, 19-12-2015 [Consulta: 10 desembre 2017].
# Zosterop de Guadalcanal

El zosterop de Guadalcanal (Zosterops oblitus) és un ocell de la família dels zosteròpids (Zosteropidae) que habita boscos i clars, a les muntanyes de l'illa de Guadalcanal, a les Illes Salomó.
S'ha considerat una subespècie de Zosterops rendovae. El Congrés Ornitològic Internacional, versió 11.2, 2021 els considera espècies diferents arran moderns estudis.

## Referències

* ↑ JD Manthey, CH Oliveros, MJ Andersen, CE Filardi i RG Moyle. 2020. Gene flow and rapid differentiation characterize a rapid insular radiation in the southwest Pacific (Aves: Zosterops). Evolution 74-8: 1788–1803.
# Platja d'Aigua Amarga

La platja d'Aigua Amarga és una platja de la ciutat valenciana d'Alacant, al sud de la rambla de les Ovelles. Tot just després d'esta platja es trobava la platja del Baver, ja desapareguda amb les ampliacions del port. Hi ha vies importants de comunicació de carretera i ferrocarril que hi confluïxen de forma paral·lela. Actualment s'ha utilitzat com a escenari de la Ciutat de la Llum per la filmació de pel·lícules.

## Referències

* ↑ «platja de l’Aigua Amarga». Gran Enciclopèdia Catalana. [Consulta: 10 setembre 2023].
* ↑ «Xarxa de Sendes Urbanes: Serra dels Abellars». Ajuntament d'Alacant - Generalitat Valenciana. [Consulta: 10 setembre 2023].
* ↑ Alsina i Giralt, Joan «Els bomadeigs de Barcelona i Alacant de juliol de 1691 segons un manuscrit sabadellenc». Arraona: revista d'història, 1988, pàg. 97. ISSN: 2339-6105.
* ↑ Biosca Bas, Antoni. «Toponímia dels pobles valencians: Alcant, l'Alacantí: Partides, paratges i altres llocs d'interès» p. 15. Acadèmia Valenciana de la Llengua, 2021. [Consulta: 10 setembre 2023].
# McDonnell Douglas MD-80

* «MD-80» redirigeix aquí. Vegeu-ne altres significats a «Llista d'antigues autopistes estatals de Maryland (2–199)».
El McDonnell Douglas MD-80 és una sèrie d'avions de passatgers de curt-mitjà abast desenvolupats i fabricats per McDonnell Douglas.
Inclou els models MD-81, MD-82, MD-83, MD-87 i MD-88 i foren desenvolupats a partir del Douglas DC-9 específicament per respondre a les necessitats d'operadors de curt i mitjà abast que necessitaven un avió de major capacitat. Se'n modificà el disseny bàsic per encabir-hi més seients, baixar-ne els costos operatius, reduir-ne el consum de combustible i equipar-lo amb motors molt més silenciosos.
Altres avions també formen part de la família del DC-9, incloent-hi el McDonnell Douglas MD-90 i l'MD-95, més conegut com a Boeing 717 des de la fusió de McDonnell Douglas amb Boeing el 1997.

## Referències

* ↑ «McDonnell Douglas MD-80». Gran Enciclopèdia Catalana. Barcelona: Grup Enciclopèdia Catalana.
# Plataplochilus ngaensis

Plataplochilus ngaensis és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: Guinea Equatorial i Gabon.

## Referències

* ↑ «Plataplochilus ngaensis». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Ànima bessona

Ànima bessona és un terme romàntic per definir una gran afinitat entre dues persones en el camp afectiu, amistós, amorós, sexual o espiritual. Alguns corrents de les creences de la Nova Era o esotèriques ho interpreten en un sentit més literal entenent que la gent realment neix unida per algun tipus d'unió mística a una altra persona. Des de la psicologia social alguns autors caracteritzarien aquestes expressions com pròpies d'un cert tipus d'amor romàntic, entre altres tipus d'arquetip amatori.
Una història d'ànimes bessones, presentada per Aristòfanes en El Simposi de Plató, és que els humans es componien inicialment de quatre braços, quatre cames, i un sol cap fet de dues cares, però Zeus temorós del seu poder, els dividí en dues parts, condemnant-los a passar les seves vides a la recerca de l'altra meitat per a la seva realització.

## Vegeu també

* Mite de l'androgin
* Cordill vermell del destí

## Referències

* Segal, E. (ed) (1986). The Dialogues of Plato New York, N.Y.: Bantam Books
# Saint-Ouen-des-Alleux

Saint-Ouen-des-Alleux (en bretó Sant-Owen-an-Alloz, en gal·ló Chiené) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.170 habitants. Limita amb els municipis de Saint-Christophe-de-Valains, Le Tiercent, Saint-Hilaire-des-Landes, Saint-Marc-sur-Couesnon, Mézières-sur-Couesnon i Vieux-Vy-sur-Couesnon.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 887 | 829 | 738 | 729 | 797 | 927 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean Taillandier | PRG |